REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 322-01/23-01/8

URBOJ: 2196-7-01-23-1

Babina Greda, 06. lipnja 2023. godine.

Na temelju članka 18. Statuta Općine Babina Greda ( „Sl. vjesnik Vukovarsko-srijemske županije“ br. 11/09, 04/13, 03/14, 01/18, 13/18, 27/18- pročišćeni tekst, 21 A/19, 03/20 i 04/21) i članka 45. Poslovnika Općinskog vijeća Općine Babina Greda („Sl. vjesnik Vukovarsko-srijemske županije“ br. 16/09, 01/18 i 04/21), Općinsko vijeće Općine Babina Greda na svojoj 19. sjednici, održanoj 06. lipnja 2023. godine donijelo je

**O D L U K U**

**o prestanku održavanja Stočnog sajma u Babinoj Gredi**

Članak 1.

Donosi se odluka o konačnom prestanku održavanja Stočnog sajma u Babinoj Gredi do daljnjega.

Članak 2.

Ova Odluka stupa na snagu osmog dana od dana objave u „Službenom vjesniku“ Vukovarsko- srijemske županije.

Predsjednik Općinskog vijeća:

 Tomo Đaković

**OBRAZLOŽENJE**

**ODLUKE O UKIDANJU STOČNOG SAJMA U BABINOJ GREDI**

1. OSNOVA ZA DONOŠENJE ODLUKE

Općina Babina Greda ima dugu tradiciju održavanja Stočnog sajma u Babinoj Gredi.

Posljednjih godina potražnja je sve manja zbog slabog interesa korisnika i trgovaca te je Općina Babina Greda pokrenula postupak razmatranja opravdanosti održavanja Stočnog sajma u Babinoj Gredi.

Tablica u prilogu prikazuje realnu sliku stanja Stočnog sajma.

1. *Prihodi i rashodi održavanja Stočnog sajma u Babinoj Gredi*

|  |  |  |
| --- | --- | --- |
| GODINA | PRIHOD | RASHOD |
| 2020. | 470,00 kuna | 12.928,04 kuna |
| 2021. | 390,00 kuna | 12.928,04 kuna |
| 2022. | 940,00 kuna | 12.928,04 kuna |

Prihodi od stočnog sajma predstavljaju prihode od naplate placarine na dan sajma.

U rashode Stočnog sajma naknada za naplatu placarine koja iznosi **3.208,04** kuna godišnje, te trošak Veterinarske stanice Županja za dezinfekciju barijera koja iznosi **810,00** kuna po sajmu, a godišnje se održi 12 Stočnih sajmova što iznosi **9.720,00** kuna godišnje.

1. ZAKLJUČAK

Uzimajući u obzir prihode i rashode, zaključili smo kako Stočni sajam u Babinoj Gredi nije financijski održiv te dajemo prijedlog Općinskom vijeću o donošenju odluke o prestanku održavanja stočnog sajma.

 Obrazloženje pripremio:

 Jedinstveni upravni odjel Općine Babina Greda